ประกาศกรมสรรพสามิตประกาศกรมสรรพสามิตเรื่องหลักเกณฑ์ และเงื่อนไขในการยกเว้นภาษีสำหรับแก้วเลดคริสตัลและแก้วคริสตัลอื่น ๆที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่น[๑] อาศัยอำนาจตามความในประกาศกระทรวงการคลัง เรื่องลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ยกเว้นภาษีสรรพสามิต (ฉบับที่๕๒) ลงวันที่ ๑๑ มีนาคม พ.ศ. ๒๕๔๑ อธิบดีกรมสรรพสามิตจึงกำหนดหลักเกณฑ์และเงื่อนไขในการยกเว้นภาษีสำหรับแก้วเลดคริสตัลและแก้วคริสตัลอื่น ๆ ที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นไว้ ดังต่อไปนี้ข้อ ๑ ให้ยกเลิก๑.๑ ประกาศกรมสรรพสามิต เรื่อง หลักเกณฑ์และเงื่อนไขในการยกเว้นภาษีสำหรับแก้วเลดคริสตัลและแก้วคริสตัลอื่น ๆที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่น ลงวันที่ ๓๐เมษายน พ.ศ. ๒๕๔๑๑.๒ ประกาศกรมสรรพสามิต เรื่อง หลักเกณฑ์และเงื่อนไขในการยกเว้นภาษีสำหรับแก้วเลดคริสตัลและแก้วคริสตัลอื่น ๆที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่น (ฉบับที่ ๒)ลงวันที่ ๑๒ มีนาคม พ.ศ. ๒๕๔๕ข้อ ๒ ให้ผู้ประกอบอุตสาหกรรมหรือผู้นำเข้าที่ประสงค์จะขอยกเว้นภาษีสรรพสามิตสำหรับแก้วเลดคริสตัลและแก้วคริสตัลอื่นๆ ที่จะนำไปใช้เป็นวัตถุดิบ หรือส่วนประกอบในการผลิตสินค้าหรือสิ่งของอื่นยื่นคำขอต่อสรรพสามิตพื้นที่ตามแบบ ภษ. 01 - 51 พร้อมหลักฐานที่ระบุในคำขอ ณสำนักงานสรรพสามิตพื้นที่ที่โรงอุตสาหกรรมที่จะขอยกเว้นภาษีหรือสำนักงานสรรพสามิตพื้นที่ที่ด่านศุลกากรที่มีการนำเข้าตั้งอยู่ แล้วแต่กรณีในกรณีที่ผู้ประกอบอุตสาหกรรมหรือผู้นำเข้าที่ขอยกเว้นภาษีตามวรรคหนึ่ง จำหน่ายสินค้าที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นให้แก่ตัวแทนหรือบุคคลอื่นเพื่อส่งสินค้าไปให้ผู้ประกอบอุตสาหกรรมตามพระราชบัญญัติภาษีสรรพสามิตพ.ศ. ๒๕๒๗ หรือผู้ประกอบอุตสาหกรรมอื่นที่จะนำสินค้าที่ได้รับการยกเว้นภาษีไปใช้เป็นวัตถุดิบหรือส่วนประกอบในการผลิตสินค้าให้ผู้ประกอบอุตสาหกรรมหรือผู้นำเข้าระบุรายละเอียดเกี่ยวกับตัวแทนหรือบุคคลอื่นในแบบภษ.01 - 51 ด้วยในกรณีที่ผู้ประกอบอุตสาหกรรมหรือผู้นำเข้าที่ขอยกเว้นภาษีตามวรรคหนึ่งได้จำหน่ายแก้วเลดคริสตัลและแก้วคริสตัลอื่น ๆเพื่อไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นในอุตสาหกรรมซึ่งมิได้เป็นโรงอุตสาหกรรมตามพระราชบัญญัติภาษีสรรพสามิตพ.ศ. ๒๕๒๗ผู้ขอยกเว้นภาษีจะต้องดำเนินการให้เจ้าของหรือผู้แทนซึ่งรับผิดชอบในการดำเนินงานของอุตสาหกรรมแห่งนั้นแสดงความยินยอมเป็นหนังสือให้เจ้าพนักงานสรรพสามิตเข้าทำการตรวจสอบสถานที่เก็บวัตถุดิบตลอดจนบัญชี เอกสาร หลักฐานต่าง ๆ เกี่ยวกับการใช้วัตถุดิบที่ได้รับยกเว้นภาษีนั้นทั้งนี้ให้สำนักงานสรรพสามิตพื้นที่ที่อนุมัติยกเว้นภาษี สำเนาแบบ ภษ.01 - 51พร้อมด้วยหนังสือยินยอมให้เจ้าพนักงานสรรพสามิตเข้าตรวจสอบ ส่งให้สำนักงานสรรพสามิตพื้นที่ที่โรงอุตสาหกรรมตามพระราชบัญญัติภาษีสรรพสามิตพ.ศ. ๒๕๒๗หรือสำนักงานสรรพสามิตพื้นที่ที่โรงอุตสาหกรรมอื่นที่ใช้แก้วเลดคริสตัลและแก้วคริสตัลอื่นๆ เป็นวัตถุดิบหรือส่วนประกอบในการผลิตสินค้าหรือสิ่งของอื่นตั้งอยู่แล้วแต่กรณีทราบ เพื่อใช้เป็นหลักฐานในการตรวจสอบข้อ ๓ ให้ผู้ประกอบอุตสาหกรรมหรือผู้นำเข้าที่ได้รับการยกเว้นภาษีจัดทำบัญชีประจำวันแสดงการรับ -จ่ายสินค้าที่ได้รับการยกเว้นภาษีที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นและจัดทำงบเดือนแสดงรายการเกี่ยวกับแก้วเลดคริสตัลและแก้วคริสตัลอื่น ๆที่ได้รับการยกเว้นภาษีตามแบบท้ายประกาศนี้หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี ๑ผู้ประกอบอุตสาหกรรมตามพระราชบัญญัติภาษีสรรพสามิตพ.ศ. ๒๕๒๗ หรือผู้ประกอบอุตสาหกรรมอื่นที่ใช้แก้วเลดคริสตัลและแก้วคริสตัลอื่น ๆเป็นวัตถุดิบหรือส่วนประกอบในการผลิตสินค้าหรือสิ่งของอื่นต้องจัดทำบัญชีประจำวันแสดงการรับ -จ่ายสินค้าที่ได้รับการยกเว้นภาษีที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นและจัดทำงบเดือนแสดงรายการเกี่ยวกับแก้วเลดคริสตัลและแก้วคริสตัลอื่น ๆที่ได้รับการยกเว้นภาษีตามแบบท้ายประกาศนี้หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี๑บัญชีประจำวันแสดงการรับ -จ่ายสินค้าที่ได้รับการยกเว้นภาษีที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นตามวรรคหนึ่งและวรรคสอง รวมทั้งเอกสารประกอบการลงบัญชีดังกล่าวให้เก็บรักษาไว้ ณโรงอุตสาหกรรม หรือสถานประกอบการ ไม่น้อยกว่าห้าปีงบเดือนแสดงรายการเกี่ยวกับแก้วเลดคริสตัลและแก้วคริสตัลอื่นๆ ที่ได้รับการยกเว้นภาษีตามวรรคหนึ่งและวรรคสอง ให้ยื่นต่อสรรพสามิตพื้นที่ที่อนุมัติยกเว้นภาษีภายในวันที่สิบห้าของเดือนถัดไปข้อ ๔ ให้เจ้าพนักงานสรรพสามิตแห่งท้องที่ที่โรงอุตสาหกรรมตามพระราชบัญญัติภาษีสรรพสามิตพ.ศ. ๒๕๒๗ หรือโรงอุตสาหกรรมอื่นที่ใช้แก้วเลดคริสตัลและแก้วคริสตัลอื่น ๆ เป็นวัตถุดิบหรือส่วนประกอบในการผลิตสินค้าหรือสิ่งของอื่นตั้งอยู่มีหน้าที่ตรวจสอบบัญชีประจำวันแสดงการรับ - จ่ายแก้วเลดคริสตัลและแก้วคริสตัลอื่นๆ รวมทั้งเอกสารหลักฐานที่เกี่ยวข้องและตรวจนับแก้วเลดคริสตัลและแก้วคริสตัลอื่น ๆคงเหลือ ณ โรงอุตสาหกรรมที่นำแก้วเลดคริสตัลและแก้วคริสตัลอื่น ๆ ไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นอย่างน้อยสามเดือนต่อครั้งและสำเนาผลการตรวจสอบให้สำนักงานสรรพสามิตพื้นที่ที่อนุมัติยกเว้นภาษีทราบข้อ ๕ ในกรณีที่แก้วเลดคริสตัลและแก้วคริสตัลอื่นๆ ที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่นได้เสียหายหรือขาดจำนวนไปให้ผู้ประกอบอุตสาหกรรมหรือผู้นำเข้ามีหน้าที่เสียภาษีสำหรับแก้วเลดคริสตัลและแก้วคริสตัลอื่นๆตามชนิดและจำนวนที่เสียหายหรือขาดจำนวนไปในอัตราภาษีที่ใช้บังคับอยู่ในขณะที่นำแก้วเลดคริสตัลและแก้วคริสตัลอื่นๆ ออกจากโรงอุตสาหกรรมหรือวันที่นำเข้าเว้นแต่จะพิสูจน์ต่อสรรพสามิตพื้นที่ที่อนุมัติยกเว้นภาษีได้ว่าการเสียหายหรือขาดจำนวนไปนั้นเกิดจากกรรมวิธีการผลิตหรือมีเหตุอันสมควรข้อ ๖ ให้ผู้อำนวยการสำนักมาตรฐานและพัฒนาการจัดเก็บภาษี๑ มีอำนาจวินิจฉัยสั่งการการปฏิบัติตามประกาศนี้ข้อ ๗ การดำเนินการใด ๆเกี่ยวกับการยกเว้นภาษีแก้วเลดคริสตัลและแก้วคริสตัลอื่น ๆ ตามประกาศกรมสรรพสามิตเรื่อง หลักเกณฑ์และเงื่อนไขในการยกเว้นภาษีสำหรับแก้วเลดคริสตัลและแก้วคริสตัลอื่น ๆที่นำไปใช้เป็นวัตถุดิบ หรือส่วนประกอบในการผลิตสินค้าหรือสิ่งของอื่น ลงวันที่ ๓๐เมษายน พ.ศ. ๒๕๔๑ ซึ่งแก้ไขเพิ่มเติมโดยประกาศกรมสรรพสามิต เรื่องหลักเกณฑ์และเงื่อนไขในการยกเว้นภาษีสำหรับแก้วเลดคริสตัลและแก้วคริสตัลอื่น ๆที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่น (ฉบับที่ ๒)ลงวันที่ ๑๒ มีนาคม พ.ศ. ๒๕๔๕ ซึ่งได้ดำเนินการไว้ก่อนวันที่ประกาศนี้ใช้บังคับให้ถือเป็นการดำเนินการตามประกาศนี้ข้อ ๘ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศณ วันที่ ๒๕ มิถุนายน พ.ศ. ๒๕๕๓อารีพงศ์ภู่ชอุ่มอธิบดีกรมสรรพสามิต[เอกสารแนบท้าย]๑. คำขอยกเว้นภาษีสรรพสามิตแก้วเลดคริสตัลและแก้วคริสตัลอื่น ๆที่นำไปใช้เป็นวัตถุดิบหรือส่วนประกอบในการผลิตสินค้าหรือสิ่งของอื่น (ภษ.01-51)(ดูข้อมูลจากภาพกฎหมาย)ปริยานุช/ผู้จัดทำ๑๕กันยายน ๒๕๕๓นันท์นภัสร์/ตรวจ๑๕กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๖ ง/หน้า ๕๙/๓ กันยายน ๒๕๕๓